CELEX: 32011D0730
Language: bg
Date: 2011-11-09 00:00:00
Title: 2011/730/ЕС: Решение за изпълнение на Комисията от 9 ноември 2011 година за финансов принос на Съюза за спешните мерки за борба с болестта шап в България през 2011 г. (нотифицирано под номер C(2011) 7993)

11.11.2011   
            
            
               BG
            
            
               Официален вестник на Европейския съюз
            
            
               L 293/36
            
         РЕШЕНИЕ ЗА ИЗПЪЛНЕНИЕ НА КОМИСИЯТА
   от 9 ноември 2011 година
   за финансов принос на Съюза за спешните мерки за борба с болестта шап в България през 2011 г.
   (нотифицирано под номер C(2011) 7993)
   (само текстът на български език е автентичен)
   (2011/730/ЕС)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Решение 2009/470/ЕО на Съвета от 25 май 2009 г. относно разходите във ветеринарната област (1), и по-специално член 14 от него,
   като има предвид, че:
   
               (1)
            
            
               Болестта шап е силно заразна вирусна болест при диви и домашни чифтокопитни животни с неблагоприятно въздействие върху доходността на животновъдството, което причинява смущения в търговията в рамките на Съюза и в износа към трети държави.
            
         
               (2)
            
            
               В случай на възникнали огнища на болестта шап съществува риск болестотворният агент да се разпространи както в животновъдни обекти, в които се отглеждат животни от податливи видове в засегнатата държава-членка, така и в други държави-членки и в трети държави чрез придвижването на живи податливи животни или продукти от тях.
            
         
               (3)
            
            
               В Директива 2003/85/ЕО на Съвета от 29 септември 2003 г. относно мерки на Общността за контрол на болестта шап и за отмяна на Директива 85/511/ЕИО и Решения 89/531/ЕИО и 91/665/ЕИО и изменение на Директива 92/46/ЕИО (2) се определят мерки, които в случай на възникнало огнище следва да бъдат незабавно предприети от държавите-членки, за да се предотврати по-нататъшното разпространение на вируса.
            
         
               (4)
            
            
               С Решение 2009/470/ЕО се определят процедурите, уреждащи финансовия принос на Съюза при изпълнението на конкретни ветеринарни мерки, включително спешни мерки. Съгласно член 14, параграф 2 от посоченото решение на държавите-членки се предоставя финансов принос като част от разходите за определени мерки за ликвидиране на болестта шап.
            
         
               (5)
            
            
               В член 14, параграф 4 от Решение 2009/470/ЕО са установени правилата за процента от направените от държавите-членки разходи, който може да се покрие от финансовия принос на Съюза.
            
         
               (6)
            
            
               Към изплащането на финансовия принос на Съюза за спешните мерки за ликвидиране на болестта шап се прилагат условията, установени в Регламент (ЕО) № 349/2005 на Комисията от 28 февруари 2005 г. за определяне на правила относно финансирането от Общността на спешни мерки и на кампанията за борба с някои болести по животните съгласно Решение 90/424/ЕИО на Съвета (3).
            
         
               (7)
            
            
               През първите шест месеца на 2011 г. в България възникнаха огнища на болестта шап. В съответствие с Директива 2003/85/ЕО България предприе мерки за борба с огнищата на болестта.
            
         
               (8)
            
            
               Българските власти успяха да докажат чрез доклади, предоставени на Постоянния комитет по хранителната верига и здравето на животните, както и чрез непрекъснатото предоставяне на информация относно развитието на ситуацията, свързана с болестта, че са приложили ефективно предвидените в Директива 2003/85/ЕО мерки за борба, целящи бързото ограничаване на болестта.
            
         
               (9)
            
            
               Следователно българските власти са изпълнили всички свои технически и административни задължения по отношение на мерките, предвидени в член 14, параграф 2 от Решение 2009/470/ЕО и в член 6 от Регламент (ЕО) № 349/2005.
            
         
               (10)
            
            
               Мерките, предвидени в настоящото решение, са в съответствие със становището на Постоянния комитет по хранителната верига и здравето на животните,
            
         ПРИЕ НАСТОЯЩОТО РЕШЕНИЕ:
   Член 1
   Финансов принос на Съюза за България
   1.   На България се предоставя финансов принос от страна на Съюза за направените от тази държава-членка разходи при предприемане на мерките, предвидени в член 14, параграфи 2 и 4 от Решение 2009/470/ЕО за борба с болестта шап в България през първите шест месеца на 2011 г.
   2.   Финансовият принос от Съюза се равнява на 60 % (шестдесет процента) от общите допустими разходи.
   3.   Равнището на финансовия принос, посочен в параграф 1, се определя в последващо решение, което следва да бъде прието в съответствие с процедурата, установена в член 40, параграф 2 от Решение 2009/470/ЕО.
   Член 2
   Адресат
   Адресат на настоящото решение е Република България.
   
      Съставено в Брюксел на 9 ноември 2011 година.
      
         
            За Комисията
         
         John DALLI
         
            Член на Комисията
         
      
   
   
      (1)  ОВ L 155, 18.6.2009 г., стр. 30.
   
      (2)  ОВ L 306, 22.11.2003 г., стр. 1.
   
      (3)  ОВ L 55, 1.3.2005 г., стр. 12.